علی سلمان آغا خان

پرنس علی سلمان آغا خان  سلطان محمد شاہ، آغا خان سوم کے بیٹے اور آغا خان چہارم کے والد تھے۔ 

پرنس علی سلمان خان کی پیدائش 1329ھ / 13 جون 1911ء کو ٹیورین ( اٹلی) میں ہوئی ۔ پرنسیس تھرلیسا جماعتوں کو ملنے کے لیے بھی آتے تھے۔ اور خاص طور پر آپنی دادی اماں بیگم علی شاہ سے بھی ملنے کے لیے سیریا (شام) اور کھبی بمبئ اور کھبی بغداد جاتے تھے۔ دوسری جنگ عظیم کے دوران پرنس علی خان شام میں اتحادی طاقتوں Allide Forces میں شامل تھے۔ اور آپ نے کئی محاذوں پر بہادری کے کارنامے سر انجام دیے تھے۔ جس کی وجہ سے پرنس صاحب کو ٹائیٹل اور تمغے ملے تھے۔اس کے علاوہ ہندوستان میں جے۔پی۔(جسٹس آف پیس)  کالقب ملا تھا۔جنگ میں ہوائی جہاز چلانے کا شوق پیدا ہوا تھا۔ اور خود آپنا جہاز چلاکر طویل سفر کا تمغا حاصل کیا تھا۔ اور ہوائی جہاز چلانے کے متعلق ایک مضمون بھی لکھا تھا۔ جو اسماعیلی اخباروں میں شائع ہوا تھا۔ اس کے علاوہ پرنس صاحب گھوڑ دوڑ اور موٹر گاڑیوں کو تیز چلانے کا شوق رکھتے تھے۔ جماعتوں میں بے حد محبوب و مقبول تھے۔ اور آپ  نے کئی کاموں کو سر انجام دیا تھا۔ اور ان میں دلچسپی لیتے تھے۔مثلاً بمبئ کی جماعتوں کے لیے ہسپتال بنائے دیگر جماعتوں کے لیے مکانات کے منصوبے بنائے۔ باہمی تحریکیں شروغ کرنے میں یا تعلیم کے سلسلے میں بے حد دلچسپی لیتے تھے۔ "علی سیریز"جو ان کی کوششوں سے جماعتوں میں شروغ ہوئی تھیں۔جو جگہ جگہ  مشہور ہوگئیں۔
پرنس علی خان کی پہلی شادی 1355ھ/ 1936ء کے شروغ میں 1936ء کے شروغ میں پرنسیس تاج الدولہ سے پیرس میں ہوئی تھی۔ اور اسی سال ١٣دسمبر کو جنیوا میں پرنس کریم آغاخان چہارم کی ولادت ہوئی۔ اور دوسرے سال 1359ھ / 14 دسمبر 1948ء  کو پرنس امین لندن میں پیدا ہوئے۔ لیکن 1367ھ / 1948ء کو پرنس علی خان اور پرنسیس تاج الدولہ کے درمیان طلاق ہو گئی۔اور اسی سال پرنس علی خان کی دوسری شادی فرانس میں مس ریٹا ہورتھ کے ساتھ ہوئی۔ جس کے بطن سے 1369ھ / 20 دسمبر 1949ء کو پرنسیس یاسمین پیدا ہوئیں۔مس ہورتھ نے کچھ عرصے کے بعد طلاق لے لی۔
پرنس علی سلمان خان 1377ھ/ 1958ء میں پاکستان کی حکومت کی طرف سے اقوام متحدہ میں مستقل نمائندے کی حیثیت سے منتخب کیے گئے۔ آپ نے اس کام کو نہایت ہی ڈپلومیسی کے ساتھ انجام دیا۔ اس سلسلے میں پرنس صاحب تمام اخراجات خود برداشت کرتے تھے۔ اور پاکستان کے لیے بہت کام کیا۔ آپنے کام کے سلسلے میں پیرس آئے ہوئے تھے۔کہ 1380ھ/مئ ۔ 1961ء کو ایک موٹر کے حادثے میں آپ کی وفات ہوگئ ۔ پرنس صاحب کو سلمیہ (شام) میں دفن کیا گیا۔ جہان ایک شاندار مقبرہ بھی تعمیر کروایا گیا ہے۔

 حوالہ جات 
تاریخ اسماعیلیہ حصہ چہارم

 بیرونی روابط 
 A Film on the Aga Khan which covers Aly Khan and the previous Aga Khan
 Aly Khan Presents Credentials 1958

زمرہ:1911ء کی پیدائشیں
زمرہ:1960ء کی وفیات
زمرہ:اقوام متحدہ کے عہدیدار
زمرہ:اقوام متحدہ میں پاکستان کے مستقل مندوبین
زمرہ:برطانوی اسماعیلی
زمرہ:برطانوی سفارتکار
زمرہ:پاکستانی نژاد برطانوی افراد
زمرہ:شہزادے
زمرہ:فرانس میں شارعی حادثہ اموات
زمرہ:قاجار خاندان
زمرہ:تورینو کی شخصیات
زمرہ:پاکستانی سفارت کار
زمرہ:ایرانی نژاد برطانوی شخصیات
زمرہ:اقوام متحدہ کے برطانوی اہلکار
زمرہ:برطانوی سوشلائٹ
زمرہ:ویکی ڈیٹا سے مختلف مختصر وضاحت
زمرہ:دوسری جنگ عظیم کے برطانوی فوجی اہلکار
زمرہ:نورانی خاندان
زمرہ:ایرانی نژاد پاکستانی شخصیات
زمرہ:اطالوی نژاد پاکستانی شخصیات
زمرہ:اسماعیلی
زمرہ:برطانوی مسلم شخصیات
زمرہ:ویکی منصوبہ پاکستان کے مضامین
زمرہ:پاکستانی شخصیات